**Depunerea Plângerilor în baza Regulamentului General privind Protecția Datelor**

**Autoritatea Națională de Supraveghere a Prelucrării Datelor cu Caracter Personal (ANSPDCP), cu [sediul](http://www.dataprotection.ro/?page=contact&lang=ro" \t "_blank)în București, sector 1, Bd. G-ral Gh. Magheru nr. 28-30**, prelucrează datele personale ale persoanelor fizice care i se adresează cu plângeri în baza reglementărilor legale aplicabile în domeniul specific de activitate.

**Scopul prelucrării** este cel de soluționare a plângerilor, în limitele atribuțiilor și obligațiilor legale de autoritate ce monitorizează aplicarea **[legislației](http://www.dataprotection.ro/?page=legislatie_primara&lang=ro" \t "_blank)** privind protecția datelor personale.

**Datele personale ale petenților** **sunt obținute** din plângerile depuse de aceștia și dovezile atașate, precum și, după caz, în urma demersurilor efectuate pentru soluționarea lor.

**Datele personale pot fi dezvăluite** către operatorii sau persoanele împuternicite reclamate, în scopul soluționării plângerilor depuse, precum și către alte autorități sau instituții publice ori către autorități de supraveghere similare cu care ANSPDCP cooperează în vederea îndeplinirii atribuțiilor sale legale.

**Este obligatorie furnizarea datelor** de identificare și de corespondență reale, exacte și complete ale petiționarului și dacă este cazul, ale reprezentantului acestuia, în vederea soluționării adecvate a plângerilor și a transmiterii răspunsurilor. Nerespectarea acestor condiții poate atrage respingerea plângerilor ca inadmisibile ori dificultăți în transmiterea corespondenței. (consultați **[procedura](http://www.dataprotection.ro/?page=procedura_de_solutionare_a_plangerilor" \t "_blank)**)

În cazul în care petenții nu doresc ca anumite date personale să fie dezvăluite în cadrul demersurilor efectuate pentru soluționarea plângerilor, au posibilitatea de a-și exercita **dreptul de opoziție**, în condițiile prevăzute de **art. 21 din RGPD**.

**Datele personale ale petenților sunt stocate** pe perioada necesară efectuării tuturor demersurilor întreprinse pentru rezolvarea plângerilor, precum și a soluționării acțiunilor de către instanțele de judecată competente, dacă este cazul, după care vor fi arhivate potrivit legislației aplicabile.

**Persoanele ale căror date personale sunt prelucrate de către ANSPDCP pot să își exercite drepturile** de acces la date, de rectificare, ștergere, restricționare, în conformitate cu dispozițiile art. 15-19 din RGPD, precum și dreptul de a depune o plângere la ANSPDCP pentru modul de soluționare a cererilor de exercitare a acestor drepturi, printr-o cerere trimisă prin poștă la sediul ANSPDCP sau la adresa de e-mail: anspdcp[at]dataprotection.ro

[**Formular electronic de plangere**](http://www.dataprotection.ro/servlet/ViewDocument?id=1491)**\***

***\*Pentru completarea formularului, este necesară salvarea acestuia și deschiderea cu Adobe Reader.***